Jan Kristian Haugland

Jan Kristian Haugland (født 31. juli 1973 i Kristiansand) er en norsk matematiker. Han har doktorgrad i matematikk fra Oxford (1999), hvor han ble flyttet forbi mastergradsutdannelse og rett til doktorgradsstudier. Han arbeidet som lektor ved Osterøy Vidaregåande Skule fra 2006 til 2010, og i 2012 tok han mastergraden i informatikk ved Universitetet i Bergen.

Haugland er åtte ganger Norgesmester i Othello (1991, 2001, 2002, 2004, 2005, 2008, 2013, 2019), og han har i tillegg sju Norgesmestertitler i lyn-Othello (2002, 2003, 2004, 2006, 2008, 2009, 2010). Haugland har deltatt i VM i Othello en rekke ganger, med en 4.-plass som beste notering. For øvrig har han vunnet Abelkonkurransen (1992), vunnet 1. pris i Europakommisjonens Unge Forskere-konkurranse (1993) og deltatt flere ganger i Mind Sports Olympiad, hvor han blant annet har tatt sølv i hoderegning (2003) og gull i TwixT (2013).

Referanser

Eksterne lenker 
 Hauglands nettside
 Jan Kristian Haugland på ORCID

Norske othellospillere
Norske matematikere
Personer fra Vennesla kommune
Fødsler i 1973